BRR เผยงบฯ Q3/58 พลิกขาดทุน รับผลกระทบราคาน้ำตาลโลกเพิ่มขึ้น
BRR เผยงบฯ Q3/58 พลิกขาดทุน รับผลกระทบราคาน้ำตาลโลกเพิ่มขึ้น โดยงบฯ Q3/58 ขาดทุนสุทธิ 7.13 ลบ. จากปีก่อนที่มีกำไร 34.93 ลบ. ขณะที่ งวด 9 เดือนมีกำไร 268.92 ลบ. เพิ่มขึ้น 86% จากปีก่อนที่มีกำไร 144.83 ลบ.
13 พ.ย. 2558

บริษัท น้ำตาลบุรีรัมย์ จำกัด (มหาชน) หรือ BRR รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 7.13 ล้านบาท หรือขาดทุนสุทธิ0.001 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 34.93 ล้านบาท หรือมีกำไรสุทธิ0.07 บาทต่อหุ้น
ขณะที่ ผลการดำเนินงานช่วง 9 เดือนแรกมีกำไรสุทธิ 268.92 ล้านบาท หรือ 0.40 บาทต่อหุ้น เพิ่มขึ้น 86% จากช่วงเดียวกันของปีก่อนที่มีกำไรสุทธิ 144.83 ล้านบาท หรือ 0.29 บาทต่อหุ้น
สำหรับผลการดำเนินในไตรมาส 3 ที่พลิกขาดทุน มีสาเหตุหลัก คือ การปรับปรุงราคาต้นทุนวัตถุดิบเพิ่มขึ้นประมาณ 30 ล้านบาท จากการประมาณการราคาอ้อยเบื้องสุดท้าย ที่เพิ่มขึ้นตามราคาน้าตาลในตลาดโลก จาก 825 บาท ต่อ ตันอ้อย เป็น 834 บาท ต่อ ตันอ้อย และค่าใช้จ่ายในการขายเพิ่มขึ้น 16 ล้านบาท เนื่องจากมีการขนส่งน้าตาลไปยังท่าเรือเพื่อเตรียมการส่งออกใน ไตรมาสที่ 3 ปี 2558 มากกว่าช่วงเดียวกันของปีก่อน